b"\n_START_ARTICLE_\nGuillermo Sirvent Sirvent\n_START_SECTION_\nBiografia\n_START_PARAGRAPH_\nEs llicenci\xc3\xa0 en qu\xc3\xadmica a la Universitat de Val\xc3\xa8ncia i es diplom\xc3\xa0 en Alta Especialitzaci\xc3\xb3 de Tecnologia d'Aliments. Ha treballat per a l'Institut d'Agroqu\xc3\xadmica i Tecnologia dels Aliments (IATA), vinculat al Centre Superior d'Investigacions Cient\xc3\xadfiques._NEWLINE_Al comen\xc3\xa7ament de la transici\xc3\xb3 espanyola va militar a Reforma Democr\xc3\xa0tica i el 1976 al Partit Dem\xc3\xb2crata Alacant\xc3\xad, del que en fou portaveu. Integrat en la Uni\xc3\xb3 de Centre Democr\xc3\xa0tic, fou escollit regidor de Xixona a les eleccions municipals espanyoles de 1979, aix\xc3\xad com diputat provincial. Despr\xc3\xa9s de l'ensulsiada de la UCD es va integrar en Alianza Popular, de la que en fou secretari provincial d'Alacant el 1983. Fou elegit diputat a les eleccions a les Corts Valencianes de 1987, formant part com a vocal, entre d'altres, de la Comissi\xc3\xb3 de Sanitat i Consum._NEWLINE_A les eleccions municipals espanyoles de 1991 fou escollit regidor pel Partido Popular a l'ajuntament d'Alacant, aix\xc3\xad com diputat a la Diputaci\xc3\xb3 d'Alacant."